पाएं अपने शहर की ताज़ा ख़बरें और फ्री ई-पेपरडाउनलोड करें
दुनियाभर में कोरोना के मामले लगातार बढ़ रहे हैं। इस बीच रविवार थोड़ा राहत भरा रहा। पिछले 24 घंटे में दुनिया में 6 लाख 79 हजार 900 लोगों में कोरोना संक्रमण की पुष्टि हुई। इस दौरान 9,957 लोगों की जान भी गई। सबसे ज्यादा मामले भारत में आए। यहां बीते दिन 3.70 लाख कोरोना के मामले आए। इसके बाद अमेरिका में 30,701 और ब्राजील में 28,935 मामले सामने आए।
रोजाना होने वाली मौतों के मामले में भी भारत दुनिया में सबसे आगे निकल गया है। बीते दिन यहां 3,422 मौतें रिकॉर्ड की गईं। इसके बाद ब्राजील का नंबर आता है, जहां कोरोना की वजह से 1210 लोगों की जान गई। उधर, ब्रिटेन ने भारत की मदद के लिए एक हजार वेंटिलेटर और भेजने का फैसला किया है। इससे पहले ब्रिटेन ने पिछले हफ्ते 200 वेंटिलेटर और 500 ऑक्सीजन कॉन्सेंट्रेटर भेजे थे।
इजराइल ने भारत सहित 7 देशों में जाने पर रोक लगाई
कोरोना के बढ़ते मामलों को देखते हुए इजरायल ने अपने देश के लोगों पर भारत सहित 7 देशों में जाने पर रोक लगा दी है। इजरायल के प्रधानमंत्री कार्यालय और स्वास्थ्य मंत्रालय ने कहा है कि हम हमारे देश के लोगों से यूक्रेन, ब्राजील, इथियोपिया, साउथ अफ्रीका, मैक्सिको, तुर्की और भारत ना जाने की अपील करते हैं। ये आदेश 3 मई से लेकर 16 मई तक लागू रहेगा।
किन लोगों पर लागू नहीं होंगे नियम
अब तक 15.34 करोड़ केस
दुनिया में कोरोना के अब तक 15.34 करोड़ से ज्यादा लोग कोरोना वायरस से संक्रमित हो चुके हैं। इनमें से 32.16 लाख से ज्यादा लोगों की मौत हो गई है जबकि 13.14 करोड़ लोगों ने कोरोना को मात दी है। फिलहाल 1.94 करोड़ लोगों का इलाज चल रहा है। इनमें 1.93 करोड़ लोगों में कोरोना के हल्के लक्षण हैं और 1.11 लाख लोगों की हालत गंभीर बनी हुई है।
टॉप-10 देश, जहां अब तक सबसे ज्यादा लोग संक्रमित हुए
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn